สวัสดีค่ะ รบกวนค่ะ พอดีมีอะไรกับแฟนเมื่อวันที่ 20 มกราคม 2563 ใส่ถุงยางด้วย แต่ก็ไม่กล้าเสี่ยง เลยกินยาคุมฉุกเฉินเม็ดแรกไป 20.10 น. แล้วอีกวัน กินยาคุมฉุกเฉินเม็ดที่ 2 ไปประมาณ 8.20 เลทไปประมาณ 10 นาทีค่ะ แต่ทีนี้หลังจากที่กินยาไป หลังจากนั้นเมื่อคืนวันเสาร์ที่ผ่านมารู้สึกวิงเวียนศรีษะ เหมือนจะอาเจียนค่ะ อันนี้เสี่ยงต่อการตั้งครรภ์มั้ยคะ?
สวัสดีค่ะ หากมีเพศสัมพันธ์ โดยใส่ถุงยางอนามัย และใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็จะมีประมาณ 2% ซึ่งถือว่าน้อย และไม่จำเป็นต้องทานยาคุมฉุกเฉินไปแต่หากได้ทานยาคุมฉุกเฉินเม็ดแรกไป ภายในไม่เกิน 12 ชั่วโมงนับจากที่ได้มีเพศสัมพันธ์ ส่วนเม็ดที่ 2 ได้ทานห่างจากเม็ดแรก 12 ชั่วโมง 10 นาที ซึ่งช้าไปเพียง 10 นาที ยาคุมฉุกเฉินก็จะยังช่วยป้องกันการตั้งครรภ์ได้ประมาณ 95% ค่ะสำหรับอาการเวียนหัว จะอาเจียน ซึ่งเกิดหลังจากทานยาไป 5-6 วัน อาจเกิดจากสาเหตุต่างๆ เช่น เป็นอาการก่อนการมีประจำเดือนมา หรือเกิดจากอาหารเป็นพิษ แพ้อาหาร ผลจากการทานยาอื่นๆ หรือเกิดจากการมีความเครียด วิตกกังวล นอนพักผ่อนไม่เพียงพอก็ได้ แต่ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะไม่ได้ปรากฏเร็วภายในไม่กี่วันหรือไม่กี่สัปดาห์หลังจากที่มีเพศสัมพันธ์ไปค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ